
	PJESA 1: PËRMBLEDHJE EKZEKUTIVE  
(Maksimumi 2 faqe)


	PËRKUFIZIMI I PROBLEMIT
Cili është problemi në shqyrtim dhe cilat janë shkaqet e tij. Pse është e nevojshme ndërhyrja qeverisë 

Angazhimet e Shqipërisë në fushën e shoqërisë së informacionit, rrjedhin nga neni 70, “Mbi përafrimin e legjislacionit”, si dhe neni 103 “Shoqëria e Informacionit” të Marrëveshjes së Stabilizim Asociimit. Neni 70 i Marrëveshjes së Stabilizim-Asociimit, përcakton angazhimin e Republikës së Shqipërisë për të përafruar legjislacionin shqiptar me legjislacionin e BE-së. Nenet 102-104 të MSA-së, parashikojnë detyrimin për përafrimin e legjislacionit të brendshëm me acquis të BE-së dhe harmonizimin me politikat e BE-së. Neni 102 i MSA, parashikon bashkëpunimin në fushën audio-vizuale. Kjo përfshin detyrimin e Shqipërisë që të harmonizojë politikat e saj në rregullimin e aspekteve të përmbajtjes së transmetimit ndërkufitar me standardet dhe legjislacionin e BE-së.
Aktualisht Direktiva e BE-së 2018/1808, që ka amenduar direktiven 2010/13, “Për shërbimin mediatik me zë dhe figurë”, nuk është adoptuar në legjislacionin shqiptar, ndërsa ligji nr. 97/2013 “Për mediat audiovizive në Republikën e Shqipërisë”, i ndryshuar, është tërësisht i përafruar me direktivën 2010/13/BE të Parlamentit Evropian dhe Këshillit, datë 10 mars 2010.  
Ndryshimet kryesore në Direktivën AVMS lidhen me përfshirjen në fushën e zbatimit të saj të platformave për shpërndarjen e videove, përcaktimin e detyrimeve të ofruesve të platformave të ndarjes së videove, rishikimin e detyrimeve për ofruesit e shërbimeve audiovizive me kërkesë (on demand service), rishikimin e rregullave për transmetuesit audiovizivë për mbrojtjen e fëmijëve nga përmbajtjet e dëmshme, etj. Po ashtu, në këtë dokument gjejnë trajtim edhe një sërë çështjesh të tjera si nxitja e bashkërregullimit dhe e vetërregullimit përmes kodeve të sjelljes veçanërisht në lidhje me mbrojtjen e të miturve në komunikimet me natyrë tregtare, rregulla mbi rritjen e transparencës së pronësisë së ofruesve të shërbimeve mediatike, përfshihjen e konceptit të edukimit mediatik. Një vend i posaçëm në të, i kushtohet edhe sigurimit të aksesit në informacion të personave me nevoja të veçanta shqisore.
Ne ligjin nr. 97/2013, ne nenin 87 janë parashikuar detyrimet e mbartjes, duke transpozuar pjesërisht Direktivën e Shërbimit Universal 2002/22 EC (Article 31). Me direktivën 2018/1972 të Parlamentit Evropian dhe Këshillit, e datës 11 dhjetor 2018, mbi krijimin e Kodit të Komunikimit Elektronik Evropian, janë miratuar disa ndryshime për “Must Carry Rules” dhe në këto kushte lind nevoja e rishikimit të nenit 87 të ligjit organik për mediat audiovizive, për të qenë në harmoni me direktivën 2018/1972.

Plani Kombëtar për Personat me Aftësi të Kufizuar 2021-2025, ka identifikuar mungesën e rregullimeve për aksesueshmërinë në informacion për personat me aftësi të kufizuar në programet audiovizive, përfshirë median elektronike dhe sociale. Aktualisht ligji në fuqi për median audiovizive parashikon rregullime për aksesin për personat me aftësi të kufizuar vetëm operatorin publik në programe të caktuara. Kjo e bën të nevojshme ndryshimet ligjore për të bërë plotësimet e nevojshme përfshirë dhe median elektronike. 
Ndërhyrja e qeverisë është e nevojshme pasi, në kuadër të angazhimeve që rrjedhin nga Marrëveshja e Stabilizim Asociimit, harmonizimi i legjislacionit të fushës audiovizive me “acquis communitaire” është detyrim për Shqipërinë. 

	OBJEKTIVAT
Cilat janë objektivat dhe efektet e synuara të propozimitë 
Objektivat kryesore të këtij propozimi janë:
·  Rritja e transparencës së pronësisë së ofruesve të shërbimeve mediatike brenda vitit 2023, sipas përcaktimeve të legjislacionit në fuqi në Republikën e Shqipërisë.
· Mbrojtja e dinjitetit, të drejtave dhe lirive themelore të njeriut, veçanërisht të fëmijëve nga përmbajtjet që mund të dëmtojnë zhvillimin fizik, mendor apo moral të tyre. 
· Plotësimi i mekanizmave legjislativë, gjyqësorë dhe administrativë, përmes nxitjes së vetë-rregullimit dhe bashkërregullimit në përgatitjen e Kodeve të Sjelljes që përcaktojnë standardet dhe praktikat që do të respektohen në vijim. 
· Sigurimi i  aksesit në përmbajtjet audiovizive “personave me aftësi të kufizuar” duke filluar nga viti 2023.                
· Garantimi i të drejtës së informimit dhe lirisë së shprehjes.

	OPSIONET E POLITIKAVE
Cilat janë opsionet kryesore të politikave, duke përfshirë mënyrat ndaj rregullimit. Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.

Opsionet e mëposhtme janë vlerësuar në funksion të arritjes së objektivave të politikave:

· Opsioni 0:  Status Quo-ja (ska rregullim ligjor); nuk është opsion i preferuar për shkak të nevojës që del për rishikimin e parashikimeve të ligjit në fuqi për mediat audiovizive, kjo në linjë edhe me praktikat më të mira dhe modelit të BE-së për bërjen pjesë të ligjit të brendshëm të ndryshimeve të direktivës. Ky opsion nuk zgjidh problematikën e identifikuar nga Plani Kombëtar për Personat me Aftësi të Kufizuar 2021-2025 për mungeseën e aksesueshmërisë në informacion në median audiovizive dhe atë elektronike për personat me aftësi të kufizuar.

· Opsioni 1 (i preferuar  Kryerja e ndryshimeve në ligjin nr. 97/2013, të ndryshuar. Kjo nismë ligjore synohet të përmbajë vetëm 17 dispozita, të cilat kanë për qëllim rishikimin e rregullave për transmetuesit audiovizivë si dhe për ofruesit e platformave të shpërndarjes së videove për mbrojtjen e fëmijëve nga përmbajtjet e dëmshme, përfshirjen e rregullave për sigurimin e aksesit në informacion të personave me aftësi të kufizuar, rritjen e transparencës së pronësisë së ofruesve të shërbimeve mediatike,  përforcimin e detyrimeve për ofruesit e shërbimeve audiovizive me kërkesë (on demand service). Në të gjejnë vend, trajtimi i koncepteve të reja si bashkërregullimi, vetërregullimi dhe edukimi mediatik, përcaktimit të  rregullave të reja për platformat e shpërndarjes së videove. Kjo, shkon në linjë edhe me ndryshimet e vetë direktivës, për sa kohë nuk ka një direktivë që shfuqizon direktivën 2010/13, por e amendon atë. Gjithashtu, edhe nga eksperiencat e studiuara në një pjesë të mirë të vendeve të Bashkimit Evropian, është vënë re ndërhyrje (amendamente) në ligjet organike të shërbimeve mediatike audiovizive.

· Opsioni 2:  Miratimi i një ligji të ri, nuk është një opsion i preferuar, duke qenë se ndryshimet edhe ne kuader te teknikes legjislative, prekin me pak se 70% e permbajtjes se ligjit në fuqi dhe ky opsion rezulton me pak kosto-efektiv ne krahasim me opsionin 1.

· Opsioni 3: Ndërmarrja e nismave jo rregullatore duke nxitur strukturat përgjegjëse drejt zbatimit me korrektësi, efikasitet dhe objektivitet të rregullave të parashikuara nga legjislacioni në fuqi.  

	ANALIZA E NDIKIMEVE
Cilat janë ndikimet e opsionit të preferuar. Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.

Opsioni i preferuar nuk shoqërohet me ndikim ekonomik për Buxhetin e Shtetit, pasi AMA është organ publik i pavarur që nuk financohet nga Buxheti i Shtetit.

Miratimi i ndryshimeve në ligjin nr. 97/2013 “Për mediat audiovizive në Republikën e Shqipërisë” të ndryshuar, do të japë kontribut në garantimin e mëtejshëm të lirisë së shprehjes dhe të drejtës së informimit.

Ndryshimet lidhur me komunikimet me natyrë tregtare, si rritja e nivelit të përgjegjshmërisë dhe profesionalizimit lidhur me përmbajtjet e transmetuara nga ofruesit e shërbimeve mediatike audiovizive si dhe për ofruesit e platformave të shpërndarjes së videove, forcimi i masave lidhur me fëmijët, garantimi i të drejtave të tyre në komunikimet tregtare, mbrojtjen e të dhënave të tyre personale si dhe garantimin e të drejtës kushtetuese për informim të personave me aftësi të kufizuar. Po ashtu, këto ndryshime sjellin efekte pozitive për subjektet e fushës audio/audiovizive, duke qenë se u krijohet mundësia për fleksibilitet në ndarjen e fashave të komunikimeve me natyrë tregtare, që do të mund të pasohet dhe me përfitime të natyrës financiare; Ndalimet e aplikueshme për komunikimet me natyrë tregtare në lidhje me cigaret elektronike etj.

Për herë të parë në këtë nismë rregullohen instrumentet e vetërregullimit dhe bashkërregullimit, si iniciativa në funksion të lirisë së shprehjes dhe informimit, koncepte të cilat do të gjejnë zbatim përmes nxitjes nga AMA të hartimit të kodeve të sjelljes dhe tw dakordësuara  nga ofruesit e shërbimeve mediatike, mbrojtje më e mirë për fëmijët, përfshirë edhe të dhënat personale të tyre, etj

Rishikimi i rregullave për transparencën e pronësisë, promovimit të veprave evropiane në shërbimet mediatike me kërkesë (on demand service), përfshirja e garantimit të aksesit në informacion të personave me aftësi të veçanta, përfshirja e edukimit mediatik janë masa të cilat pritet të ndikojnë drejtpërdrejt në lirinë e shprehjes dhe të drejtës së informimit si të drejta kushtetuese. 

Vendosja e detyrimit të mbartjes (must carry) ka si qëllim garantimin e aksesit në transmetimet e shërbimeve publike dhe ofrimin për publikun të një larmishmërie programesh që konsiderohen me interes të lartë për publikun, sidomos nga shikuesit e zonave më të largëta që nuk kanë mënyra të tjera për marrjen e informacionit, si dhe nga personat me aftësi të kufizuara.
“Must Carry”, janë norma të vendosura me qëllim që të garantojnë akses në transmetimet e shërbimeve publike dhe të sigurojë një zgjedhje të larmishme programesh vetëm ndaj operatorëve të komunikimeve elektronike, rrjetet e të cilëve shfrytëzohen nga një numër i konsiderueshëm përdoruesish, si mjet kryesor për marrjen e programeve audiovizive dhe vetëm nëse kjo është në interes të publikut.


	


	ARSYETIMI I OPSIONIT TË PREFERUAR 
Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.

· Pas shqyrtimit të alternativave, opsioni i preferuar përzgjidhet opsioni 1- Kryerja e    ndryshimeve në ligjin nr. 97/2013, të ndryshuar. Kjo nismë ligjore synohet të përmbajë vetëm 17 dispozita, të cilat kanë për qëllim rishikimin e rregullave për transmetuesit audiovizivë si dhe për ofruesit e platformave të shpërndarjes së videove për mbrojtjen e fëmijëve nga përmbajtjet e dëmshme, përfshirjen e rregullave për sigurimin e aksesit në informacion të personave me aftësi të kufizuar, rritjen e transparencës së pronësisë së ofruesve të shërbimeve mediatike,  përforcimin e detyrimeve për ofruesit e shërbimeve audiovizive me kërkesë (on demand service). Në të gjejnë vend, trajtimi i koncepteve të reja si bashkërregullimi, vetërregullimi dhe edukimi mediatik dhepërcaktimi i  rregullave të reja për platformat e shpërndarjes së videove. Kjo, shkon në linjë edhe me ndryshimet e vetë direktivës, për sa kohë nuk ka një direktivë që shfuqizon direktivën 2010/13, por e amendon atë. Gjithashtu, edhe nga eksperiencat e studiuara në një pjesë të mirë të vendeve të Bashkimit Evropian, është vënë re ndërhyrje (amendamente) në ligjet organike të shërbimeve mediatike audiovizive.

Opsioni i preferuar nuk shoqërohet me ndikim ekonomik për Buxhetin e Shtetit, pasi AMA është organ publik i pavarur që nuk financohet nga Buxheti i Shtetit.

Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):

	Viti 1
	Viti 2
	Viti 3

	Jo e aplikueshme
	Jo e aplikueshme
	Jo e aplikueshme




	

	KONSULTIMI
Jepni një përmbledhje të çdo konsultimi të kryer (me kë dhe si jeni konsultuar), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse)

Projektligji është hartuar me kontributin e Autoritetit të Mediave Audiovizive në bashkëpunim më Ministrinë për Infrastrukturën dhe Energjinë, në kuadër të grupit ndërinstitucional të punës për integrimin Evropian për Kapitullin 10, “Shoqëria e Informacionit dhe Media”.

Nisma, Tabela e Përputhshmërisë dhe Relacioni Shpjegues, janë konsultuar përmes Regjistrit Elektronik të Njoftimit dhe Konsultimit, gjatë periudhës 12.9.2022 – 10.10.2022, si dhe projektligji i rishkuar gjatë periudhës 12 - 26.12.2022. Gjatë konsultimit publik u paraqitën sugjerime nga dy organizata të shoqërisë civile në mbrojtje të grave. Gjithashtu, u paraqitën në rrugë elektronike disa komente nga Dhoma Amerikane e Tregtisë dhe nga operatorë të shërbimeve audiovizive pranë AMA-s. Për sugjerimet e dhëna nga organizatat e shoqërisë civile, është kthyer përgjigje duke sqaruar që pjesa më e madhe e tyre janë pjesë e rregullimit përmes akteve nënligjore si Kodi i Transmetimeve që është në proçes rishikimi/ konsultimi nga AMA. 
Nisma, është konsultuar me Komisionin Europian, DG Near dhe DG Connect, si dhe me ekspertët e Organizatës Evropiane Observatore të Medias Audiovizive. Përmes një takimi teknik me përfaqësuesit e Komisionit Evropian, u kërkua që të përfshiheshin në nismë rregullime për platformat e shpërndarjes së videove, pasi përbëjnë një rregullim të ri të rëndësishëm ne kushtet e mjedisit të ri mediatik. Komisioni Evropian u shpreh se përfshirja e këtyre rregullimeve përbën kusht për vijimin e përfitimit të Shqipërisë nga programi Creative Europe 2021-2027. Nga ekspertët e Organizatës Evropiane Observatore të Medias u dhanë sugjerime dhe eksperienca të vendeve të BE-së për rregullimin e platformave online.
Drafti i rishikuar,  u ridërgua për mendim pranë Komisionit Evropian në fund te muajit nëntor 2022. Me datë 21 Dhjetor 2022, Komisioni Evropian, DG Connect shprehet pozitivisht për projekgligjin e rishikuar, duke nënvizuar se projektligji ku përfshihen rregullat për platformat e shpërndarjes së videove, plotëson kushtin për vijimin e “Programit Creative Europe” për Shqipërinë.
Gjithashtu në kuadër të konsultimeve nga MIE dhe AMA me datë 26 janar 2023, u zhvillua një takim konsultativ me Shoqatën Shqiptare të Grave ne Media (AWA) në lidhje me propozimet e tyre për disa ndryshime për forcimin e barazisë gjinore në media. 
Nisma, është konsultuar me Ministrinë e Drejtësisë, Ministrinë për Evropën dhe Punët e Jashtme, Ministrinë e Financave dhe Ekonomisë, Ministrinë e Kulturës dhe Ministrinë e Shëndetësisë dhe Çështjeve Sociale. 
Ministria e Financave dhe Ekonomisë dhe Ministria e Kulturës janë shprehur dakord. Ministria e  Shëndetësise dhe Çështjeve Sociale ka sugjeruar përdorimin në tekst të termit “personat me aftësi të kufizuar”, që është reflektuar. 
Ministria për Evropën dhe Punët e Jashtme dha sugjerime për rishikimin e Tabelës së Përputhshmërisë, e cila është ripunuar sipas sugjerimeve.
Ministria e Drejtësisë ka bërë disa komente dhe sugjerime lidhur me teknikën legjislative, por edhe përmbajtësore, të cilat janë reflektuar në versionin e ripunuar. 
Pas konsultimit publik ne RIA jane bere reflektime per ndryshimet e marra ne konsiderate ne projektligji sikurse rregullimet per video sharing platform.

	ZBATIMI DHE MONITORIMI
Si do të organizohet zbatimi dhe monitorimi

Institucionet përgjegjëse për zbatimin dhe monitorimin e opsionit të preferuar janë:

Autoriteti i Mediave Audiovizive, do të jetë autoriteti përgjegjës për zbatimin e detyrimeve sipas këtij ligji, nëpërmjet hartimit të legjislacionit nënligjor, si dhe ofruesit e shërbimeve mediatike audiovizive dhe ofruesit e platformave të shpërndarjes së videove.
Kjo ndërhyrje ligjore do të shoqërohet me nxjerrjen e akteve nënligjore për zbatimin e saj.
AMA, është autoriteti rregullator në fushën e shërbimeve të transmetimeve audio dhe audiovizive dhe shërbimeve të tjera mbështetëse në territorin e Republikës së Shqipërisë, i cili vepron në bazë e për zbatimin e dispozitave të ligjit nr. 97/2013 “Për mediat audiovizive në Republikën e Shqipërisë” të ndryshuar dhe legjislacionit në fuqi në Republikën e Shqipërisë.




	PJESA 2: BAZA KRYESORE E ANALIZËS DHE E PROVAVE 


[bookmark: _Toc506919731]
Historik
· [bookmark: _Toc506919732]Jepni kontekstin e politikës
Kuadri ligjor ekzistues që rregullon veprimtarinë e mediave audio/audiovizive dhe shërbimeve mbështetëse të tyre, është ligji nr. 97/2013 “Për mediat audiovizive në Republikën e Shqipërisë”, i ndryshuar”. Ky ligj është përafruar plotësisht me direktivën 2010/13/BE të Parlamentit Evropian dhe Këshillit, datë 10 mars 2010 “Për koordinimin e disa dispozitave të parashikuara me ligj, rregullore apo akte administrative në shtetet anëtare, lidhur me ofrimin e shërbimit të transmetimeve me zë dhe figurë” (Direktiva për Shërbimin Mediatik me Zë dhe Figurë).
 
Në fushën e politikës audiovizuale, pjesa kryesore legjislative është Direktiva 2010/13/BE, për shërbimet audiovizive, që mbulon transmetimet audiovizive tradicionale dhe shërbimet mediatike audio-vizuale me kërkesë dhe vendos një sërë rregullash minimale për të dy llojet e shërbimeve. Më datë 14 nëntor 2018, Këshilli i BE-së, ka miratuar ndryshimet në Direktivën 2010/13/BE me Direktivën 2018/1808/EU, “Mbi koordinimin e disa dispozitave të përcaktuara me ligj, rregullore ose veprime administrative në Shtetet Anëtare në lidhje me ofrimin e shërbimeve mediatike audiovizive (Direktiva për Shërbimet Mediatike Audiovizive), në funksion të ndryshimit të realiteteve të tregut”. 


Problemi në shqyrtim

· Përshkruani natyrën e problemit.
· Identifikoni shkaqet e problemit.
· Përshkruani shtrirjen e problemit.
· Identifikoni grupet e prekura nga ky problem - qeveria / biznesi / shoqëria civile / qytetarët.
· Vlerësoni nëse problemi mund të trajtohet ose jo përmes një ndryshimi të politikave.

[bookmark: _Toc506919734]
Nisma propozohet në përmbushje të angazhimeve të shtetit shqiptar që synon anëtarësimin në Bashkimin Evropian, konkretisht përafrimin e legjislacionit të brendshëm me acquis communitaire.

Në direktivën 2018/1808 përcaktohet që duhet të ketë më shumë transparencë lidhur me pronësinë e ofruesve të shërbimit mediatik audioviziv (OSHMA).
Direktiva ka forcuar detyrimin e OSHMA-ve për respektimin dhe mbrojtjen e të drejtave të fëmijëve, për mbrojtjen e dinjitetit të njeriut. Në të parashikohet se vendet do të marrin masat e duhura për të siguruar që shërbimet e medias audiovizive, të ofruara nga ofruesit e shërbimeve të medias nën juridiksionin e tyre, që mund të dëmtojnë zhvillimin fizik, mendor ose moral të të miturve, do të vihen në dispozicion vetëm në atë mënyrë, që siguron se të miturit normalisht nuk do t'i dëgjojnë ose shohin ato. Këto masa mund të përfshijnë përzgjedhjen e kohës së transmetimit, mjetet e verifikimit të moshës ose masa të tjera teknike. Ato duhet të jenë në proporcion të drejtë me dëmin e mundshëm të programit. Përmbajtjet më të dëmshme, siç është dhuna dhe pornografia, do t'u nënshtrohen masave më të rrepta.

Të dhënat personale të fëmijëve të mbledhura apo të nxjerra nga OSHMA-të, nuk do të përpunohen për qëllime tregtare, të tilla si psh marketingu i drejtpërdrejtë, profilizimi etj.
Në kuadër të hartimit të Planit Kombëtar për Personat me Aftësi të Kufizuar 2021-2025, është analizuar dhe identifikuar mungesa e rregullimeve për aksesueshmërinë në informacion për personat me aftësi të kufizuar në programet audiovizive, përfshirë median elektronike dhe sociale. Me propozimet për ndryshime në ligjin në fuqi për median audiovizive parashikohen rregullime për adresimin e këtij problemi. 

Për personat me aftësi të kufizuara, (nevoja të veçanta), janë zgjeruar dhe rritur kërkesat për OSHMA-të, duke shtuar detyrimin e tyre që në mënyrë progresive t’i bëjnë shërbimet e tyre më të arritshme për këtë kategori personash përmes masave propocionale. 
Po ashtu, në këtë dokument gjejnë trajtim edhe një sërë çështjesh të tjera si nxitja e bashkërregullimit dhe e vetërregullimit përmes kodeve të sjelljes duke përfshirë edhe kodet në lidhje me mbrojtjen e të miturve kundrejt komunikimeve tregtare.

Një tjetër aspekt i trajtuar në direktivë është edhe edukimi mediatik, me të cilin kuptohet aftësia, njohuria dhe të kuptuarit, që u lejon individëve të përdorin në mënyrë të sigurt dhe efektive, përmbajtjet e shërbimeve mediatike audiovizive.  Aktualisht nuk ka një parashikim mbi edukimin mediatik në ligjin aktual dhe promovimi i edukimit mediatik, është parashikuar si një nga funksionet e autoritetit rregullator.

Me direktivën 2018/1972/BE, e datës 11 dhjetor 2018, mbi krijimin e Kodit të Komunikimit Elektronik Evropian, janë miratuar disa ndryshime për “Must Carry Rules” dhe lind nevoja e rishikimit të nenit 87 të ligjit nr. 97/2013 “Për mediat audiovizive në Republikën e Shqipërisë”, i ndryshuar”, për të qenë në harmoni me direktivën 2018/1972. Vendosja e detyrimit të mbartjes (must carry), ka si qëllim garantimin e aksesit në transmetimet e shërbimeve publike dhe ofrimin për publikun të një larmishmërie programesh që konsiderohen me interes të lartë për publikun, sidomos nga shikuesit e zonave më të largëta, që nuk kanë mënyra të tjera për marrjen e informacionit, si dhe nga personat me aftësi të kufizuara. 

Grupet e prekura nga ndryshimet e propozuara janë ofruesit e shërbimeve mediatike audiovizive të cilët do të ngarkohen me detyrimin për respektimin dhe zbatimin e detyrimeve ligjore, duke qenë se fushëzbatimi i kësaj nisme ligjore janë subjektet që ushtrojnë aktivitet audio dhe audiovizive mbështetur në rrjetet e komunikimeve elektronike.

Ndryshimet ligjore do të sjellin impakt edhe tek qytetarët, fëmijët apo personat me aftësi të kufizuar, pasi ndryshimet e propozuara, synojnë garantimin e të drejtave të tyre nga përmbajtjet e dëmshme audiovizive, apo të komunikimeve tregtare të papërshtatshme, rritje të qasjes në informacion të personave me aftësi të kufizuar.

Arsyeja e ndërhyrjes 

· Shpjegoni pse qeveria planifikon të ndërhyjë dhe pse është e nevojshme.
· Shpjegoni se çfarë shpreson të trajtojë qeveria nëpërmjet kësaj ndërhyrjeje. 
· Identifikoni shkallën e ndërhyrjes së qeverisë që nevojitet për të trajtuar problemin.
· Shpjegoni se si i mbështet kjo ndërhyrje objektivat e nivelit të lartë të qeverisë.
· Rendisni punën ekzistuese që është realizuar tashmë.


Kjo nismë  hartohet edhe në zbatim të Vendimit të Këshillit të Ministrave, nr. 91, datë 09 shkurt 2022, “Për miratimin e Plani Kombëtar të Integrimit Evropian 2022-2024,” në të cilin është parashikuar transpozimi i pjesshëm i Direktivës 2018/1808/BE si dhe perditesimi te ndryshimeve te miratuara per për “Must Carry Rules”sipas  direktivës 2018/1972/BE, datë 11 dhjetor 2018, mbi krijimin e Kodit të Komunikimit Elektronik Evropian.

Në kuadër të angazhimeve që rrjedhin nga Marrëveshja e Stabilizim Asociimit, harmonizimi i legjislacionit të fushës audiovizive me “acquis communitaire”, është detyrim për Shqipërinë. 
Nisma ligjore synon që në zbatim të direktivës 2018/1808 si dhe  të plotësojë kuadrin ligjor me:
·   Instrumentet e vetërregullimit dhe bashkërregullimit, si iniciativa në funksion të lirisë së shprehjes dhe informimit;
· Transparencën e pronësisë së ofruesve të shërbimeve mediatike. Transparenca e pronësisë së mediave, ka rëndësi jetike për sigurimin e pluralizmit  në tregun mediatik dhe shmangien e monopoleve dhe të përqendrimit në treg. Transparenca, e parë si një ndër parimet për garantimin e pavarësisë editoriale, përfshin: dhënien e informacioneve me karakter financiar autoriteteve përkatëse dhe informimin e publikut si përdorues të  shërbimeve audio/audiovizive, për tu informuar lidhur me subjektet qe përcaktojnë përmbajtjen e këtyre shërbimeve;
· Masat e duhura për mbrojtjen e fëmijëve nga përmbajtjet që mund të dëmtojë zhvillimin fizik, mendor apo moral të të miturve, përfshirë edhe reklamat për produket e dëmshme ushqimore;
· Sigurimin e aksesit të përmbajtjeve audiovizive nga "personat me aftësi të vecanta”;
· Fleksibilitetin  mbi oraret e transmetimit të reklamave në mënyrë që të maksimizojnë kërkesat e reklamuesve;
· Ndalimet e aplikueshme për komunikimet me natyrë tregtare në lidhje me cigaret elektronike etj;
· [bookmark: _Toc506919735]Rishikimin e rregullave për “must carry rules”. 
Objektivi i politikës

· Vendosni objektiva që korrespondojnë me problemin dhe shkaqet e tij.
· Sigurohuni që objektivat janë specifikë, të matshëm, të arritshëm, realë dhe në kohë.

Qëllimi i nismës ligjore është përafrimi i legjislacionit kombëtar me kuadrin ligjor të BE dhe adresimi i problematikave të evidentuara për aksesueshmërinë në informacion për personat me aftësi të kufizuar, rritjen e transparencës për pronësinë në media si dhe për përfshirjen e medias online në rregullimet ligjore. Objektivat specifikë të propozimit janë:
· 
· Rritja e transparencës së pronësisë së ofruesve të shërbimeve mediatike brenda vitit 2023, sipas përcaktimeve të legjislacionit në fuqi në Republikën e Shqipërisë.
· Mbrojtja e dinjitetit, të drejtave dhe lirive themelore të njeriut, veçanërisht të fëmijëve nga përmbajtjet që mund të dëmtojnë zhvillimin fizik, mendor apo moral të tyre. 
· Plotësimi i mekanizmave legjislativë, gjyqësorë dhe administrativë, përmes nxitjes së vetë-rregullimit dhe bashkërregullimit në përgatitjen e Kodeve të Sjelljes që përcaktojnë standardet dhe praktikat që do të respektohen në vijim. 
· Sigurimi i  aksesit në përmbajtjet audiovizive “personave me aftësi të kufizuar” duke filluar nga viti 2023.               
· Garantimi i të drejtës së informimit dhe lirisë së shprehjes.

Përshkrimi i opsioneve të shqyrtuara

· Përshkruani opsionin e status quo-së. 
· Identifikoni dhe përshkruani të gjitha opsionet e politikave që keni marrë parasysh.
· Shpjegoni se si janë zgjedhur opsionet e renditura.  

Opsionet e mëposhtme janë vlerësuar në funksion të arritjes së objektivave të politikave:
· Opsioni 0:  Status Quo-ja (nuk ka rregullim ligjor dhe as masa jo rregullatore); nuk është opsion i preferuar për shkak të nevojës që del për rishikimin e parashikimeve të ligjit në fuqi për mediat audiovizive, sipas praktikave të mira dhe modelit të BE-së, për bërjen pjesë të ligjit të brendshëm të ndryshimeve të direktivës. Ky opsion nuk zgjidh problematikën e identifikuar nga Plani Kombëtar për Personat me Aftësi të Kufizuar 2021-2025 për mungesën e aksesueshmërisë në informacion në median audiovizive dhe atë elektronike për personat me aftësi të kufizuar.

· Opsioni 1 (i preferuar):  Pas shqyrtimit të alternativave, opsioni i preferuar përzgjidhet opsioni 1- hartimi i   ndryshimeve në ligjin nr. 97/2013, të ndryshuar. Kjo nismë ligjore synohet të përmbajë vetëm 17 dispozita, të cilat kanë për qëllim rishikimin e rregullave për transmetuesit audiovizivë, si dhe për ofruesit e platformave të shpërndarjes së videove  për mbrojtjen e fëmijëve nga përmbajtjet e dëmshme, përfshirjen e rregullave për sigurimin e aksesit në informacion të personave me nevoja të veçanta, rritjen e transparencës së pronësisë së ofruesve të shërbimeve mediatike,  përforcimin e detyrimeve për ofruesit e shërbimeve audiovizive me kërkesë (on demand service). Në të gjejnë vend, trajtimi i koncepteve të reja si bashkërregullimi, vetërregullimi dhe edukimi mediatik. Kjo, shkon në linjë edhe me ndryshimet e vetë direktivës, për sa kohë nuk ka një direktivë që shfuqizon direktivën 2010/13, por e amendon atë. Gjithashtu, edhe nga eksperiencat e studiuara në një pjesë të mirë të vendeve të Bashkimit Evropian, është vënë re ndërhyrje (amendamente) në ligjet organike të shërbimeve mediatike audiovizive.

Opsioni 2:  Miratimi i një ligji të ri. Ky nuk është një opsion i preferuar, duke qenë se ndryshimet prekin vetëm disa prej dispozitave të ligjit në fuqi, e më e përshtatshme është ndërhyrja në ligj.

Opsioni 3: Nëpërmjet këtij opsioni nënkuptohet marrja e masave jo rregullatore me qëllim përmirësimin e zbatimit të legjislacionit në fuqi. Ndryshe nga opsioni 0 (status quo) zgjedhja e këtij opsioni shoqërohet me masa praktike për përmbushjen e disa objektivave të vendosura, brenda kufijve të lejuar nga ligji dhe aktet nënligjore në zbatim të tij. Kështu për shëmbull, strukturat përgjegjëse do duhet të shtojnë kontrollet e tyre për tu siguruar që OSHMA-të e zbatojnë ligjin në mënyrën e duhur, respektojnë të drejtat dhe liritë e individëve, marrin masa për hartimin dhe zbatimin e kodeve të sjelljes etj. Në rast të kundërt, cdo shkelje e evidentuar me korrektesën dhe transparencën e duhur, do shoqërohet nga masa përkatëse proporcionale me dëmin e shkaktuar. Gjithashtu, ky opsion paraqet avantazhe në këndvështrimin e ekonomisë administrative pasi strukturat përgjegjëse nuk do të shpenzonin kohë për hulumtimin e praktikave më të mira dhe hartimin e një projektligji ndryshues apo një projektligji të ri. Për më tepër, implementimi i masave do të mund të fillonte menjëherë e jo pas hyrjes në fuqi të projektligjit. Megjithatë, ky opsion nuk është konsideruar si i preferuar pasi nuk mundëson transpozimin e rregullave të përditësuara të Acquis-së së Bashkimit Evropian dhe përcaktimin e mekanizmave ligjorë për mbrojtjen e të drejtave dhe lirive të individëve, në përgjithësi, si dhe në vecanti fëmijëve dhe personave me aftësi të kufizuar. 

Vlerësimi i opsioneve/analizimi i ndikimeve
· [bookmark: _Hlk506916825]Identifikoni se kush preket.
· Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.
· Për ndikimet e drejtpërdrejta:
· Përshkruani nga ana cilësore ndikimet e drejtpërdrejta mbi grupet e prekura.
· Analizoni nga ana sasiore ndikimet më të rëndësishme të drejtpërdrejta.
· Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).
· Analizoni ndikimin mbi ndërmarrjet e vogla dhe të mesme.

· Për ndikimet jo të drejtpërdrejta:
· Përshkruani nga ana cilësore ndikimet jo të drejtpërdrejta mbi grupet e prekura.
· Analizoni ndikimin mbi konkurrencën.  

· Diskutoni kufizimin e analizës:

· [bookmark: _Hlk506917230]Jepni supozimet në të cilat janë bazuar parashikimet dhe risqet, të cilave ato u nënshtrohen.
· Tregoni sa të forta, të pavarura dhe të rëndësishme janë provat që mbështesin supozimet.
· Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.

· Përmblidhni vlerësimin e opsioneve:
·  Paraqisni një pasqyrë përmbledhëse të të gjitha ndikimeve të opsioneve të analizuara.
· Shpjegoni se si ndikimet e të gjitha opsioneve të analizuara krahasohen me njëra-tjetrën.
· Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni). 

Palët e prekura prej opsionit të preferuar, janë ofruesit e shërbimeve mediatike audio/audiovizive, ofruesit e platformave të shpërndarjes së videove, qytetarët, si dhe AMA.

Opsioni i preferuar nuk shoqërohet me ndikim ekonomik, (kosto) për Buxhetin e Shtetit, pasi AMA është organ publik i pavarur që nuk financohet nga Buxheti i Shtetit.

Propozimi i politikave do të sjellë ndikim të drejtpërdrejtë për subjektet (OSHMA si dhe për ofruesit e platformave të shpërndarjes së videove) të karakterit financiar, si rezultat i ndryshimeve të propozuara lidhur me: marrjen e masave teknike për mbrotjen e fëmijëve; sigurimin e aksesit në programet audiovizive të personave me aftësi të kufizuara;  kontributet financiare me të cilat mund të ngarkohen subjektet që ofrojnë shërbime audiovizive me kërkesë (on demand service). Në vecanti ndikimi financiar lidhet me nevojën e ofrimit të gjuhës së shenjave nga OSHMA-te. Aktualisht në treguan mediatik audioviziv janë të licensuar pesë operatorë kombëtare dhe RTSH. Ndërkohë RTSH e ofron shërbimin e gjuhës së shenjave në emisione të caktuara. Për OSHMA duhet punësuar minimalisht një ekspert për njohjen e gjuhës së shenjave. OSHMA-të duhet të hartojnë/përditësojnë kodet e sjelljes. Në vlerësimin e bërë nga AMA për këtë është e nevojshme angazhimi minimalisht i dy-tre ekspertëve të tyre. OSHMA-të kombëtare i kanë kapacitetet njerëzore dhe me njohuri të nevojshme për këtë proces. Nuk vlerësohet që ky proces të ketë implikim të ndjeshëm financiar. Nga AMA do ofrohet mbështetje. 


Komuniteti

Propozimi pritet të sjellë sidomos ndikime sociale: rregullimi i peisazhit mediatik, rritja e nivelit të përgjegjshmërisë dhe profesionalizimit si dhe rishikimin e rregullave për transmetuesit audiovizivë dhe për ofruesit e platformave të shpërndarjes së videove për mbrojtjen e fëmijëve, forcimin e masave mbrojtëse të fëmijëve nga përmbajtjet e dëmshme audiovizive, garantimi i të drejtave të tyre në komunikimet tregtare, mbrojtjen e të dhënave të tyre personale dhe garantimin e të drejtës kushtetuese  për informim edhe të personave me aftësi të kufizuar. Po kështu, saktësohet  se ofruesit e shërbimeve mediatike audiovizive si dhe ofruesit e platformave të shpërndarjes së videove, nuk duhet të transmetojnë programe me përmbajtje që nxisin dhunë ose urrejtje kundrejt një grupi personash ose një anëtari të një grupi mbi baza të tilla si: gjinia, raca, ngjyra, origjina etnike ose shoqërore, tiparet gjenetike, gjuha, feja, besimi, opinioni politik, kombësia, anëtarësimi i një pakice kombëtare, prona, lindja, paaftësia, mosha ose orientimi seksual, apo nxisin kryerjen e veprave terroriste, drejtpërdrejt ose tërthorazi, përmes lavdërimit të akteve terroriste apo mbrojtjes së veprave terroriste.

Mediat luajnë rol etik në gjenerimin e kulturës demokratike, dhe propozimet ligjore kanë si qëllim që t’i ofrojnë publikut një përmbajtje sa më cilësore. 


Arsyetimi i opsionit të preferuar

· Zgjidhni opsionin e preferuar, bazuar në analizë. 
· [bookmark: _Toc506919739]Shpjegoni arsyetimin tuaj.  


Opsioni i preferuar për ndryshime në ligjin nr. 97/2013, ka si qëllim përafrimin e  legjislacionit kombëtar me kuadrin ligjor të BE si dhe adresimin e problematikave të evidentuara për aksesueshmërinë në informacion për personat me aftësi të kufizuar, rritjen e transparencës për pronësinë në media si dhe përfshirjen e medias online në rregullimet ligjore sipas praktikës së BE-së. 
Përmes këtij opsioni synohet përmbushja e objektivave për:
- 	 rritjen e transparencës së pronësisë së ofruesve të shërbimeve mediatike, nëpërmjet bërjes  publik të informacionit, në lidhje me strukturën e tyre të pronësisë, duke përfshirë edhe pronarët përfitues
-  	mbrojtjen e dinjitetit, të drejtave dhe lirive themelore të njeriut, veçanërisht të fëmijëve, duke marrë masa mbrojtëse  nga përmbajtjet që mund të dëmtojnë zhvillimin fizik, mendor apo moral të tyre. 
- 	forcimin e  e kerkesave ligjore per programet audio dhe audiovizive të ofruara nga ofruesit e shërbimeve mediatike audiovizive, që mund të dëmtojnë zhvillimin fizik, mendor ose moral të fëmijëve do të transmetohen vetëm në atë mënyrë, që siguron se fëmijët normalisht nuk do t'i dëgjojnë ose shohin ato, përmes zgjedhjes se kohës së transmetimit, aplikimit të mjeteve të verifikimit të moshës ose përmes masave të tjera teknike.  
- 	plotësimin e mekanizmave ligjore, gjyqësorë dhe administrativë, përmes nxitjes së vetë-rregullimit dhe bashkërregullimit në përgatitjen e Kodeve të Sjelljes që përcaktojnë standardet dhe praktikat që do të respektohen në vijim. 
- 	plotësimin e kërkesave ligjore për sigurimin e aksesit në përmbajtjet audiovizive “personave me aftësi të kufizuar”.
Ndryshimet e propozuara përforcojnë një nga parimet themelore lidhur me garanimin e të drejtës së informimit dhe lirisë së shprehjes.

Ndryshimi i ligjit ekzistues nr. 97/2013 “Për mediat audiovizive në Republikën e Shqipërisë”, të ndryshuar. Duke mbajtur në konsideratë që ligji ekzistues, është tërësisht në përputhje me direktivën 2010/13, edhe ndryshimet që ka pësuar kjo direktivë, me Direktivën 2018/1808, vlerësohet të implementohen përmes ndryshimeve në ligjin ekzistues.

Analiza me shumë kritere
Kriteret për vlerësimin e opsioneve dhe pesha e secilit sipas rëndësisë relative:

Efikasiteti në rritjen e transparencës së pronësisë së ofruesve të shërbimeve mediatike – 4;
Garantimi i të drejtave dhe lirive themelore të njeriut dhe mbrojtja e dinjitetit të shikuesve/dëgjuesve/lexuesve – 5;
Efikasiteti në përmirësimin e legjislacionit të zbatueshëm në këtë fushë – 3; 
Garantimi i aksesit në përmbajtjet audiovizive për personat me aftësi të kufizuar– 5;
Efikasiteti në nxitjen e hartimit/zbatimit të mekanizmave vetërregullues dhe bashkërregullues nga OSHMA-të dhe institucionet shetërore – 4;  
Kosto – efektiviteti  – 4:  

Shkalla e performancës është nga 0 në 5, ku 0 përfaqëson opsionin më pak të preferuar dhe 5 atë më të preferuarin.

	Kriteret
	Pesha
	Opsioni 0
	Opsioni 1
	Opsioni 2
	Opsioni 3

	Efikasiteti në rritjen e transparencës së pronësisë së ofruesve të shërbimeve mediatike
	4
	1 (4)
	5 (20)
	4 (16)
	2 (8)

	Garantimi i të drejtave dhe lirive themelore të njeriut dhe mbrojtja e dinjitetit të shikuesve/dëgjuesve/lexuesve
	5
	1 (5)
	 5(25)
	4 (20)
	2 (10)

	Efikasiteti në përmirësimin e legjislacionit të zbatueshëm në këtë fushë
	3
	0 (0)
	4 (12)
	4 (12)
	0 (0)

	Efikasiteti në transpozimin e Acqui-së së BE
	3
	0 (0)
	5 (15)
	5 (15)
	0 (0)

	Efikasiteti në nxitjen e hartimit/zbatimit të mekanizmave vetërregullues dhe bashkërregullues nga OSHMA-të dhe institucionet shetërore
	4
	0 (0)
	4 (16)
	4 (16)
	 2 (8)

	Kosto - efektiviteti
	4
	1 (4)
	3 (12)
	3 (12)
	2 (8)

	Pikët
	
	13
	100
	91
	34



Sipas analizës me shumë kritere, opsioni 1, miratimi I te cilit sjell ndryshimin e ligjit “Per mediat audiovizive ne Republiken e Shqiperise”, i ndryshuar,  merr më shumë pikë dhe për këtë shkak është vlerësuar si opsioni i preferuar.


Çështje të zbatimit

· [bookmark: _Toc465267003]Shpjegoni se cila njësi do të jetë përgjegjëse për zbatimin e opsionit të zgjedhur.
· Shpjegoni pengesat e mundshme për zbatimin e opsionit të zgjedhur.
· Përshkruani masat që do të ndërmerren gjatë zbatimit për të arritur qëllimet e politikës.
· Specifikoni të gjitha kërkesat e përputhshmërisë dhe të zbatimit. 

Struktura e ngarkuar për zbatimin e opsionit të preferuar është Autoriteti i Mediave Audiovizive, ofruesit e shërbimeve mediatike audiovizive si dhe ofruesit e platformave të shpërndarjes së videove. 

AMA në zbatim të ndryshimeve të propozuara do të hartojë planin e ri strategjik të veprimit duke filluar nga viti 2023 ku do përfshihen çështje të edukimit mediatik me të gjithë grupet e interesit për rritjen e aftësive, njohurive dhe të kuptuarit e ndryshimeve ligjore për një zbatim më të mirë të tyre.

AMA do të organizojë seminare, takime konsultative me subjektet zbatuese të ligjit, në veçanti për kërkesat e përforcuara në ligj për nxitjen e hartimit të kodeve të sjelljes, parandalimin e gjuhës së urrejtjes, masat për personat me aftësi të kufizuar etj.

AMA do të hartojë/përditësojë rregulloret që lidhen me zbatimin e ndryshimeve të propozuara sipas praktikës së BE-së në veçanti për rregullimet e video shaing platform.

Disa nga pengesat e mundshme në zbatimin e ndryshimeve lidhen me bërjen efektive dhe të zbatueshme të instrumenteve të vetërregullimit dhe bashkërregullimit, modele për të cilat, në vendin tonë mungon eksperienca për këtë AMA do të bashkëpunojë me ERGA, grupin Europian të Rregullatorëve Audiovizive. 

Faza e shqyrtimit/vlerësimit

· Jepni një përshkrim të përmbledhur të masave të monitorimit dhe të vlerësimit.
· Identifikoni kriteret/treguesit për të matur arritjen e qëllimeve ose progresin drejt tyre.

Duke qenë se ndryshimet e propozuara lidhen me përmbajtjet programore, Autoriteti i Mediave  Audiovizive, bazuar në kompetencat e ligjit, do të vijojë të monitorojë tërësinë e programeve të transmetuara nga OSHMA-të si dhe nga ofruesit e platformave të shpërndarjes së videove. 
 AMA do të kontrollojë përmbushjen e këtyre kërkesave,  lidhur me garantimin e të drejtave dhe lirive themelore, jo vetëm në transmetimet audiovizive, por edhe në shërbimet e platformave të shpërndarjes së videove, garantimin e konkurrencës së ndershme, mbrojtjen e konsumatorëve, aksesueshmërinë e personave me aftësi të kufizuar. Sa i përket vetë/bashkërregullimit, vlerësimi i përmbushjes së tyre do të matet nga Kodet e Sjelljes të dakordësuara nga/ose me grupet e interesit.

Si tregues te arritjes se objektivave do të shërbejnë:
· Publikimi i të dhënave për pronarët përfitues në media;
· Kodet e sjelljes të miratuara;
· Numri i programeve sipas rregullave të aksesit për personat me aftësi të kufizuar;

Nga AMA është bërë një vlerësim për kostot e nevojshme për masat zbatuese për ndryshimet e pritshme të propozuara në projektligj sipas tabelës më poshtë.

	Masa Zbatuese
	Institucioni pergjegjes per zbatimin
	Kosto per AMA
(vetefinancim)
	2022
	2023
	2024
	Buxheti
2022-2024

	Ligji 97/2013 i ndryshuar
	AMA
	AMA
	-
	4,345,013    ALL
	4,345,013   ALL
	8,690,026    ALL



Raporti i vlerësimit të ndikimit - Shtojca 2/a  

Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në.    

	
	
	Viti  1
	Viti 2
	Viti 3
	Viti 4
	Viti 5
	Viti 6
	Viti 7
	Viti 8
	Viti 9
	Viti 10

	Faktori zbritës 
	
	
	
	
	
	
	
	
	
	
	

	Kosto për buxhetin – një herë
	
	
	
	
	
	
	
	
	
	
	

	Kosto për buxhetin – në vazhdim
	
	
	
	
	
	
	
	
	
	
	

	Kosto për biznesin – një herë
	
	
	
	
	
	
	
	
	
	
	

	Kosto për biznesin – në vazhdim
	
	
	
	
	
	
	
	
	
	
	

	Kosto për grupet e tjera – një herë
	
	
	
	
	
	
	
	
	
	
	

	Kosto për grupet e tjera – në vazhdim 
	
	
	
	
	
	
	
	
	
	
	

	Kosto në total 
	
	
	
	
	
	
	
	
	
	
	

	Kosto e zbritur në total = Kosto në total x faktorin zbritës
	
	
	
	
	
	
	
	
	
	
	

	Përfitimi për buxhetin – në vazhdim
	
	
	
	
	
	
	
	
	
	
	

	Përfitimi për biznesin – një herë
	
	
	
	
	
	
	
	
	
	
	

	Përfitimi për biznesin – në vazhdim
	
	
	
	
	
	
	
	
	
	
	

	Përfitimi për grupet e tjera – njëherë
	
	
	
	
	
	
	
	
	
	
	

	Përfitimi për grupet e tjera – në vazhdim 
	
	
	
	
	
	
	
	
	
	
	

	Kosto për buxhetin – në vazhdim
	
	
	
	
	
	
	
	
	
	
	

	Përfitimi në total
	
	
	
	
	
	
	
	
	
	
	

	Përfitimi i zbritur në total = Përfitimi në total x faktorin zbritës
	
	
	
	
	
	
	
	
	
	
	

	Vlera aktuale e kostos në total 
	
	

	Vlera aktuale e përfitimit në total
	
	

	Vlera aktuale neto (VAN) = Vlera aktuale e përfitimit në total – Vlera aktuale e kostos në total
	
	




Raporti i vlerësimit të ndikimit - Shtojca 2/b 

Tabelë: Vlera aktuale neto në total e çdo opsioni   

	Opsioni
	Vlera aktuale në milionë lekë
	Vlera aktuale neto në milionë lekë

	
	Kosto
	Përfitimi
	

	Opsioni 1
	
	
	

	Opsioni 2
	
	
	



16

